I 1970 begynte Arnold Børud på musikklinjen på Hamar lærerskole. Han ble dirigent og korleder for Hamar Domkirkes ungdomskor og leder for ungdomsklubben . I 1971 øvde koret inn rockeoperaen . Tidlig i 1970-årene var det en gryende Jesusvekkelse blant norsk ungdom, senere ble dette til Jesusbevegelsen. Mange i miljøet rundt koret og ungdomsklubben opplevde å bli «veldig tent for Jesus», noe som resulterte i at «alle byens ungdommer» var innom klubben og noen møtte i kirken til daglige bønnemøter rundt alterringen klokken 7 om morgenen. En del foreldre ble etter hvert bekymret for sine ungdommer og dette medførte at Arnold Børud ble oppsagt. Han etablerte da det tverrkirkelige ungdomskoret Tvers med tilhold i Filadelfia Hamar. Fra da av tok det av, Arnold Børud markerte seg som dirigent og ble ettertraktet som kursholder og inspirator i et voksende ungdomskor-miljø i norske menigheter. Sangene ble sunget av ungdomskor i hele Skandinavia og var med å sette en trend.